твърдение е направено единствено за разглеждания продукт, а не за всички продукти, продавани от групата ZTT. Както беше потвърдено от Общия съд (138), проверката дали свързано дружество формира един общ икономически субект с производствените субекти трябва да надхвърля продажбите на разглеждания продукт за Съюза. Необходимо е да се проучи ролята на производствения субект и на дружеството за продажби за всички продукти, произведени или продадени от групата. При разглеждането от страна на Комисията се установи също така, наред с другото, че има значителни преки продажби и липса на икономически контрол. Беше констатирано, че би могло дружествата за продажби на групата ZTT да не се считат само като вътрешни звена за продажби. Допълнителни подробности от оценката на Комисията бяха разкрити на групата ZTT в конкретно разгласяване, тъй като включват поверителна търговска информация. Въз основа на тази оценка твърдението беше отхвърлено.
 (383)
 В коментарите си относно окончателното разгласяване групата ZTT изрази несъгласие със заключението на Комисията, че не може да се счита, че търговските дружества на групата ZTT функционират само като вътрешни звена за продажби. Тя заяви, че дори ако един от производствените субекти няма дялово участие или икономически контрол върху китайския търговец, съществува общ за двете дружества контрол.
 (384)
 Комисията отбеляза, че дори ако това е така, това условие е само предварително и не е от решаващо значение.
 (385)
 Освен това групата ZTT заяви, че Комисията не е предоставила доказателства, че търговското дружество е продавало продукти от несвързани дружества и че е имало писмен договор, в който са посочени сделките като несвързани лица между производителите и търговеца за експортните продажби. Групата също така заяви, че само експортните продажби са от значение за тази оценка, докато продажбите на вътрешния пазар са без значение и че следва да бъдат оценени само продажбите на разглеждания продукт. В това отношение тя заяви, че е без значение дали производствените субекти продават пряко други продукти, тъй като търговското дружество не е функционирало като вътрешно звено за продажби на тези продукти. Беше посочено, че в едно дружество може да има няколко звена за продажби, всяко от които да е специализирано за конкретен продукт. Беше заявено също така, че нито един от производителите не е имал звено за експортни продажби, нито персонал по продажбите, който да изпълнява функциите във връзка с износа. Групата ZTT също така заяви, че не е от значение какво се посочва в стопанския лиценз на търговеца, тъй като това се отнася до „формата“, а не до икономическата действителност.
 (386)
 Комисията поддържа заключенията си, че не може да се счита, че китайският търговец действа само като вътрешно звено за продажби. Проверката дали свързано дружество формира един общ икономически субект с производствените субекти трябва да надхвърля продажбите на разглеждания продукт за Съюза (139). Един от производствените субекти е имал значителни преки експортни продажби на други продукти, вариращи между 17 % и 22 % от общите продажби, поради което е трябвало да има отдел за експортни продажби и персонал по продажбите въпреки твърденията на групата ZTT. Що се отнася до стопанския лиценз на търговеца, следва да се отбележи, че